Ambil-Ambilan

Ambil-ambilan nyaéta kawih kaulinan barudak anu dikawihkeun ku dua rombongan atawa kelompok ngajajar pahareup-hareup.Hidayat, Rachmat Taufiq, spk.2005.Peperenian Urang Sunda.Bandung:Kiblat Cara ngawihna siligenti patémbalan kawas sisindiran, tuluy tinuluy nepi ka éléh rombongan atawa kelompok nu hareupna teu bisa ngajawab deui. Disungsi 20 Méi 2024 Budak nu kapilih ku rombongan anu kabagéan milih, disebut ngaranna tuluy pindah ka rombonganana atawa kelompokna, pindahna bari éngké-éngkéan sarta bari disurakan "maling endog!" ku rombongan anu ditinggalkeun. Tuluy nu éléh biasana kudu narima hukuman ti nu meunang, lamun nu éléh teu narima kana hukumanana bisana sok leuwih disurakan ku barudak nu meunang atawa disebutan "euweuh kanjutan!" keur lalaki, mun keur awéwé mah biasana sok disebutanna téh "euweuh peurahan!". Kieu rakitan kaawihna:

- Ambil-ambilan
turuktuk hayam samantu
+ Saha nu dicokot
kami mah teu boga incu
- Si Anu ka dieu
purah nutu purah ngéjo
purah ngasakan baligo
+ Nyerieun sukuna
kacugak ku kaliagé
- Aya ubarna urat munding campur ragé
tiguling nyocolan dagé.

Kawih lianna :
- Ambil-ambilan
turuktuk hayam samantu
+ Saha nu dicokot,
kami mah teu boga incu
boga gé anak pahatu
- Pahatu gé daék
purah nutu purah ngéjo
purah ngasakan baligo
+ Nyerieun sukuna
kacugak ku kaliagé
- Aya ubarna urat munding campur ragé
tiguling nyocolan dagé.Kawih kaulinan barudak (diakses tanggal 03 Mei 2011)

Referensi

Kategori:Kaulinan budak Sunda